**Témanapterv**

|  |  |
| --- | --- |
| **Témanap címe** | „Jó a kedv és jó a szándék: nemezből lesz jó ajándék.” |
| **Évfolyam** | 1. évfolyam |
| **Szerző(k)** | Kovács Zsuzsanna |

|  |
| --- |
| **A témanap céljai:**   * **A tanulók megismernek egy, az ajándékkészítéshez kapcsolódó verset (Szabó T. Anna: Nemezelés).** * **Dramatikus játékokban kifejezik gondolataikat, érzéseiket, véleményüket.** * **A foglalkozás során megismert új kifejezéseket (nemez, nemezelés, szösz, gyapjú) a foglalkozás végén használják, beépül szókincsükbe.** * **A játékos feladatok, dramatikus játékok, kreatív feladatok segítségével átélik a verset, az ajándékozás örömét.** * **Megfogalmazzák, hogy miért értékesebb a saját készítésű ajándék a boltban vásároltnál.** * **Minden gyerek bekapcsolódik a játékos feladatokba, csoportmunkába.** * **Előzetes ismereteiket bátran mondják el.** * **Az állatokról tanult, megtapasztalt ismereteiket rendszerezik.** * **Egymás gondolatait meghallgatják, tévedés esetén nem bántják meg egymást.** * **A feladatok megoldása során együttműködnek társaikkal, figyelnek egymásra, segítik egymást.** * **Helyesen végzik el az egyszerű játékos matematikai feladatot.** * **Megtapasztalják az alkotás örömét, fejlődik alkotó fantáziájuk, kézügyességük, esztétikai és szépérzékük.** * **Érzelmileg is felkészülnek az ünnepre. Megfogalmazzák, hogy életünkben mi/Ki a legnagyobb ajándék.** * **A foglalkozás során részesei lesznek annak, hogy természetes anyagból tárgyat lehet létrehozni, és erre egy kisgyermek is képes.** |

|  |  |  |  |  |  |  |
| --- | --- | --- | --- | --- | --- | --- |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/**  **Módszer** | **Tananyagok/**  **Eszközök** | **Megjegyzések** |
| 15 perc | *Ráhangolódás: tapasztalatok, érzések pontos megfogalmazása. Anyagokat és tulajdonságaikat megfigyelik, tapasztalataikat 1-2 mondatban megfogalmazzák.* | *A tanulók körben ülnek, középen kiszórva különböző textíliák.*  *A tanulók az anyagok között válogatnak, tapintás útján választanak.*  *Kiválasztanak egyet, majd bemutatják, választásukat indokolják.* | *A tanár irányítja a folyamatot. Meghallgatja a gyerekek által bemutatott anyagok, textíliák tulajdonságait. Választásuk indoklását.* | *drámapedagógiai módszer/ kommunikációs gyakorlat* | *textíliadarabok*  *Fontos, hogy legyen közte gyapjú, nemez.*  *1. melléklet* | *Előzetesen össze kell gyűjteni a textíliákat kb.30 különféle anyag.*  *Ha a gyerekek nem választják a nyers gyapjúszálakat, akkor a pedagógus veszi ki és mondja el tapasztalatait.* |
| 5 perc | *Miből lesz a gyapjú?*  *Ismeretek felidézése, pontos megfogalmazása.* | *Az előzetes ismereteiket megbeszélik a csoport tagjaival, majd a szóvivők elmondják, összefoglalják a megbeszélteket.* | *Tanító kiadja a feladatot, figyelemmel kíséri a csoportok megbeszéléseit, értékeli a szóvivők előadását, a csoportmunkát.*  *A bátor válaszadóknak, szóvivőknek egy-egy gyapjúszálat ad. Ez az értékelés a témanap során folyamatosan megjelenik. A témanap végén a csoportok tagjai összeköthetik a szálakat. Minden helyes válasz, értelmesen megfogalmazott gondolat, fegyelmezett munkavégzés egy szálat ér. Az asztalok közepén egy-egy kosárkában gyűjtik a szálakat.* | *Csoportmunka: a nap során a csoportok állandóak.*  *A tanító előzetesen osztja be.* | *Gyapjúszálak* | *Csoportok száma: létszámtól függő:*  *4-5-6 fő/csoport*  *A teremben a csoportok számára alakítjuk ki a teremrendet: asztalok összetolva.* |
| 5 perc | *Állatok megnevezése, felismerése, megnevezése, csoportosítása.*  *A csoportok több szempont szerint válogatnak.* | *Képeket válogatnak, csoportosítanak a megadott szempontok szerint.*  *1.Háziállat, vadonélő állat*  *különbségeket fogalmaznak meg*  *2. Haszonállat, házi kedvenc*  *különbségeket fogalmaznak meg*  *3. Élőhely szerinti csoportosítás*  *Csoportosítanak, különbségeket fogalmaznak meg*  *4. Mi borítja a testét?*  *Csoportosítanak, különbségeket fogalmaznak meg* | *Előzetesen összegyűjtött, borítékba rendezett képeket és a szempontokat tartalmazó fogalmakat egy lapra felírva átadja a gyerekeknek. Elmondja a feladatot, támogatja, biztatja, segíti a tanulók munkáját.* | *csoportmunka* | *képek, fogalmak*  *2. melléklet*  *3. melléklet*  *4. melléklet*  *5. melléklet* | *A képeket csak akkor ragasztják fel a lapra, ha a pedagógus ellenőrizte a csoport munkáját és jóváhagyta, így elkerüljük, hogy hibás tablókép kerüljön a faliújságra.*  *Mindegyik képen szerepel a juh.* |
| 3 perc | *Megfigyelés* | *A tanulók felfedezik, hogy minden tablóképen szerepel a juh.*  *A csoportosítások alapján megfogalmazzák a juh tulajdonságait.* | *A tanító kérdéseket tesz fel a gyapjúval és a juhval kapcsolatban. Említést tesz a hasznosságáról és átvezeti egy rövid film megtekintésére.* | *frontális munka* | *tablók kihelyezéséhez: faliújság vagy tábla rajzszög, mágnes* |  |
| 10 perc | *Film megtekintésével információk gyűjtése* | *Megfigyelik: Hogyan kerül a gyapjú a kezükbe?* | *Bemutatja a filmet, narrációval kíséri.* | *frontális munka* | *IKT eszközök* |  |
| 3 perc | *Összefoglalás* | *A gyerekek a kivetített feladaton keresztül játékos formában összegzik a tanultakat.*  *LearningApps* | *Kivetíti, elmondja a feladatot* | *egyéni munka* | *IKT eszközök*  *melléklet: LearningApps* |  |
| 4 perc | *Értékelés, átélt élmények megfogalmazása* | *Elmondják, hogyan érezték magukat az órán. Mindenki befejezi a következő mondatot / mondatokat..*  *Eddig még nem tudtam,…*  *Ma azt tanultam, hogy…* | *Körbe állítja a diákokat, akiknek értékelő mondatait meghallgatja, majd elmondja a tanítói értékelést.* | *frontális munka* | *A tanteremben a kör kialakításához szükséges hely biztosítása.* |  |
| 3 perc | *A bárány jelkép értelmezése. Egyházunkban hol találkozhatunk a bárány jelképpel.*  *Bibliai vonatkozások értelmezése: bárány, pásztor, nyáj – Igékkel kiegészítve.*  *A Jó pásztor történetének felelevenítése (Farkas Jánosné Zsóka néni: Fehérke című regényére utalás)* | *Kérdeznek, a tanítói kérdésekre válaszolnak. Előzetes ismeretek megfogalmazása.* | *Kérdez, irányítja a megbeszélést.* | *frontális munka* |  |  |
| 10 perc | *A református címer értelmezése a korosztály szintjének megfelelően.* | *A tanulók két címer közötti különbséget felfedezik. Kiválasztják a református címert, színezik az eredetinek megfelelően.* | *Koordinál, ellenőriz* | *Páros munka*  *Színezés: egyéni* | *Színező lapok*  *6. melléklet*  *A/4-es lap bal oldalán a református címer jobb oldalán a „hibás” címer található. Teremben a színes református címer, melynek alapján színeznek.* |  |
| 5 perc | *Síkban való tájékozódás fejlesztése.* | *Labirintusban eligazítják a báránykát. A kiindulóponttól elmondják az irányokat: jobbra-balra-felfelé egyenesen, lefelé egyenesen* | *Kiosztja a feladatlapokat (labirintus), ellenőriz* | *Frontális, egyéni munka* | *A/4-es méretű labirintus*  *7. melléklet* |  |
| 10 perc | *Megtanulják az éneket:*  *100 juhocskám, mind együtt legel…* | *Megtanulják, ismétlik, mozgással kísérik, az éneket.* | *Bemutatja, soronként megtanítja az éneket.*  *1. Száz juhocska mind együtt legel, egy közülük vajon hova lett? Valahol a zord vadonba ment, a jó útról, jaj de messze ment. 2. Megyek-megyek, megkeresem őt, bejárom a hegyet és mezőt, legyen az út bármilyen nehéz, juhocskámat vissza hozom én! 3. Itten hozom az én vállamon, összetörve, sebezve nagyon. Sebeire balzsamot teszek, nincs-e földön ilyen szeretet. 4. Ó, de csodás ez a szeretet, melyet kimondani nem lehet, ott a béke, ott a nyugalom,  szerető szíveden Jézusom.* |  |  |  |
| 5 perc | *Dramatikus játék:*  *„Fontos vagyok” Az adott közösségnek tagja vagyok.*  *Nincsenek véletlenek.*  *Én sem véletlenül tartozom ehhez a közösséghez.* | *A gyerekek húznak egy számot. A húzott szám szerint sorba állnak és egy, a teremben székekből kialakított kapun belépnek.* | *A tanító nevén szólítja a kisdiákot, majd átléphet a kijelölt kapun a tanuló. „Jó pásztor történetére utal. A Jó pásztor ismeri a juhait, számon tartja, nevén szólítja.*  *Utal az Igére:*  *„Ne félj, mert megváltottalak neveden szólítottalak, enyém vagy.”* | *frontális, egyéni* | *Számkártyák*  *14. melléklet* | *Lehet a folyosóról a terembe belépni egyenként. Mindenkihez legyen egy biztató, bátorító szava a tanítónak.* |
| 8 perc | *Matematikai feladatok: összeadások elvégzése*  *páros-páratlan fogalmának elmélyítése* | *Megkeresik a párjukat a tanító utasításának megfelelően.* | *Összeadásokat mond az adott számkörnek megfelelően.*  *-Álljanak a páros számok a táblához, a páratlanok az ajtóhoz!*  *-Fogjanak kezet, akiknek az összegük pontosan tíz!*  *-Álljanak előre, akik a 12 és 19 között helyezkednek el! stb.* | *pármunka csoportmunka* | *számkártyák* |  |
| 2 perc | *Értékelés, vélemény megfogalmazása* | *„ Azt tetszett a legjobban, amikor…”*  *mondatot fejezik be.* | *Tanító is ugyanezt a mondatot fejezi be, így értékeli a diákok munkáját.* | *frontális, egyéni munka* | *Köralakításhoz hely.* |  |
| 5 perc | *Szóbeli kifejezőkészség fejlesztése. Tudják a tanulók megfogalmazni számukra mit jelent az ajándékozás, milyen a „jó” ajándék, mi az ajándékozás célja, mi az életben a legnagyobb ajándék.* | *Körbe adnak egy díszdobozt és befejezik a megkezdett mondatot:*  *Karácsonykor ajándékoznék neked egy…* | *Magyaráz*  *A körben a tanító is átadja a mellette állónak a dobozt és elmondja, hogy mit adna neki.*  *Építünk arra, hogy már valamennyire ismerik egymást a gyerekek. A saját készítésű ajándék fontosságára felhívja a figyelmet. De utal a legfontosabbra:*  *Karácsonykor Isten ajándékoz meg bennünket Jézussal. (Jn 3,16)* | *frontális munka*  *drámapedagógia eszközével* | *kisebb méretű dobozka* |  |
| 3 perc | *A vers megismerése* | *Meghallgatják a verset.*  *(Szabó T. Anna: Nemezelés)* | *Tanítói bemutatás.* | *frontális munka* | *vers*  *13. melléklet* |  |
| 5 perc | *A vers felolvasása:*  *pontosan, kifejezően, kellő hangerővel.* | *A tanítói bemutatás után a tanulók is felolvassák a verset versszakonként.* | *Bemutatja a verset.*  *Ellenőriz, szükség esetén javít, értékeli a hangos olvasást.* | *frontális munka* | *Vers szövege egy-egy lapon a gyerekek előtt* | *Példát adunk vele, ha nem felolvassuk, hanem megtanuljuk a verset.* |
| 5 perc | *Szókincs gyarapítása.* | *A tanulók felolvassák a versben megjelölt szavakat, melyek magyarázatot igényelnek.*  *A feladatlapon összekötik a fogalomhoz tartozó magyarázatot.* | *Szómagyarázathoz előzetesen elkészített feladatlapot kiosztja. Elmagyarázza a feladatot.* | *pármunka* | *Feladatlap*  *8. melléklet* | *Várható szavak: nemez, nemezelés, szöszöl, nemezlemez, nemezlapka* |
| 2 perc | *A vers hangulatának megbeszélése* | *Elmondják véleményüket a versről.* | *Meghallgatja a véleményeket* | *csoportmunka, frontális munka* | *Vers szövege*  *13. melléklet* |  |
| 3 perc | *Egy mondat kiemelése, értelmezése* | *Tanulók értelmezik a versből kiemelt mondatot, melyet először párban beszélnek meg:*  „*Jó a kedv és jó a szándék: nemezből lesz jó ajándék.”* | *Meghallgatja a tanulói válaszokat, közösen értelmezik a mondatot.*  *Fontos, hogy jó kedvvel készítsünk ajándékot. Igei hivatkozás:*  *„Aki mást felüdít, maga is felüdül”* | *páros majd frontális munka* | *Vers szövege* |  |
| 5 perc  5 perc | *Párbeszéd fogalmának megértése*  *A vers ritmizálása* | *Az első versszakot párokban olvassák, memorizálják, eljátsszák, több pár bemutatja a párbeszédet.*  ***– Mi ez? – Ez? – Nem, ez! – Ez? Nemez!  Nemezlemez!***  *Megfigyelik, hogy a 2. és 3. versszakban soronként hány magánhangzót számolhatnak. Megfigyelik, saját szavaikkal megfogalmazzák észrevételeiket.* | *koordinál, támogat, meghallgatja a verseket, ellenőriz*  *Magyaráz, ellenőriz, bemutatja kivetítve is a 8 magánhangzót.*  *Kiemeli a magánhangzókat színekkel.* | *pármunka, frontális*  *egyéni munka, frontális munka* | *Vers szövege*  *vers szövege kivetítve ppt*  *9. melléklet* | *A nap elején felhasznált anyagokat felhasználjuk az „előadáshoz”* |
| 3 perc | *A vers ritmizálása* | *Minden lehet hangszer.*  *A párok közösen kitalálhatnak a vershez ritmust, mozgást, dallamot. Minden lehet hangszer.* | *Meghallgatja, segíti a csoportokat.* | *csoportmunka* | *„hangszerek”* |  |
| 2 perc | *Szövegértés, kreativitás fejlesztése* | *Kiválasztják a képek közül azt, amelyik a versben szereplő nemezképen található. Megfogalmazzák, mi szerepelhetne még a képen.* | *tájékoztat, ellenőriz* | *egyéni munka* | *feladatlap*  *10. melléklet* | *A feladatlap helyett kivetített képekkel is megoldható a feladat.* |
| 3 perc | *Rím fogalma, rímpárok megtalálása* | *A rímpárokat kikeresik az előttük található vers alapján.* | *magyaráz, segít, ellenőriz* | *pármunka* | *feladatlap vagy*  *LearningApps* |  |
| 4 perc | *Egyéni megnyilvánulások megfogalmazása. Mondatalkotás, kommunikációs készség fejlesztése* | *Befejezik a megkezdett mondatot.*  *Én már nemezeltem ... (Hol? Kivel?; Mikor?)*  *Én még nem próbáltam nemezelni, de…*  *A nemez darabot az tartja a kezében, aki éppen beszél, majd átadja a mellette állónak.* | *Meghallgatja, koordinálja a beszélgető kört.* | *drámapedagógiai módszer/ kommunikációs gyakorlat* | *nemezdarab* |  |
| 3  perc | *Ráhangolódás a kézműves feladatra* | *Néhány elkészített nemezdísz vagy labda megtekintése, tapintása* | *Bemutatja a nemezből készült tárgyakat. Elmondja, hogy ajándékba nemezdíszt készítenek. A dísz felrakható a karácsonyfára, de lehet testvér, barát számára pattogós labda.* | *frontális* | *nemezből készült tárgyak*  *12. melléklet* |  |
| 2 perc | *Rövidfilm megtekintése, megfigyelés, hogyan készül el egy nemezgömb.* [*https://www.youtube.com/watch?v=S9hNBWZPkiM*](https://www.youtube.com/watch?v=S9hNBWZPkiM) | *Megtekintik a filmet, amely bemutatja egy nemezgömb készítését.* | *Levetíti a filmbejátszást.* | *frontális* | *film 2 perces bejátszás* | *Ha az ismeretségi körünkben van olyan felnőtt, aki nemezeléssel foglalkozik, meghívhatjuk. Ő is tarthat a gyerekeknek egy előadást (a projektnapon belül ebben a szakaszban) a munkájáról, hobbijáról. Ebben az esteben az időterv változik. Az előadást 10-15 percesre tervezhetjük.* |
| 2 perc  20 perc | *A munkafolyamat értelmezése* | *A film alapján megfogalmazzák a munkafolyamatot. Sorba rendezik a csoport számára kiosztott fogalmakat.* | *Koordinálja a csoportok munkáját, ellenőrzi a sorba rendezést.* | *csoportmunka* | *fogalmak*  *11. melléklet* |  |
| *Kéz izomzatának fejlesztése. Feladat pontos végrehajtása.* | *A vízbe mártott nyers színű gyapjút gömbölyítik, szappanozzák.* | *Koordinálja, irányítja a diákok munkáját.* | *egyéni munka* | *gyapjú, csoportonként: egy-egy szappan, vizes tál, műanyagtálcák, viaszos asztalterítő, törlőrongy* |  |
| 20 perc | *Kéz izomzatának fejlesztése. Feladat pontos végrehajtása.* | *A gömböt díszítik színes gyapjúval.* | *Koordinálja, irányítja a diákok munkáját.* | *egyéni munka* | *színes gyapjú* |  |
| 2  perc | *Kéz izomzatának fejlesztése. Feladat pontos végrehajtása.* | *Keményítik a labdát. Elvégzik az utolsó simításokat.* | *Koordinálja, irányítja a diákok munkáját.* | *egyéni munka* |  |  |
| 2 perc  5 perc  5  perc | *Minden munka-folyamatnak van előkészítése, lebonyolítása, és van befejezése. A rend szeretetére szoktatás is cél, ünnepi keretek között is. Egymás munkájának tiszteletben tartása.* | *Az elkészült gömböket tálcára helyezik a száradáshoz.* | *Koordinálja, irányítja a diákok munkáját.* | *egyéni munka* |  |  |
| *Rend szeretetére, megtartására szoktatás.* | *Asztalt rendeznek. Egymást segítik az elpakolásban.* | *Koordinálja, irányítja a diákok munkáját.* | *csoportmunka, egyéni munka* |  |  |
| *Az elkészült munkákat elhelyezik egy kiállító asztalra.* | *A kapott gyapjúszálakat a csoportok végül egybekötik.*  *Kiállítás megtekintése.* | *Értékeli a tanulók munkáját.*  *Felhelyezik az összekötött gyapjúszálakat a teremben elhelyezett karácsonyfára.*  *Versből elmondja az idézetet:*  *„Elkészült a nemez-kép – ugye, milyen remekszép?”* | *frontális* | *kiállításhoz asztal, cellux, névkártyák, papírtálca* | *Előzetesen elkészíti a kiállító asztalt:*  *1.*  *minden gyermek nevét felírja, az asztalra ragasztja (cellux)*  *2.*  *a díszek papírtálcára helyezve száradnak az ünnepi zárásig.* |
| 60 perc | *A témanap lezárása:*  *Közös élmény megélése ünnepi keretek között.* | *Köszöntik a meghívott vendégeket.*  *A gyerekek előadják a témanap során tanultakat:*   1. *Mit tudtunk meg a gyapjúról.* 2. *A bárány, mint jelkép* 3. *Nemezelés technikája* 4. *Szabó T. Anna: Nemezelés c. versének előadása különböző módon. Bemutatják a csoportok a hangszeres változatokat is.* 5. *Az ünnepség végén elveszik a maguk készítette ajándékot és átadják annak, akinek előre eltervezték. (szülők, tanárok, másik osztályba járó diákok)* | *Köszönti a vendégeket, levezeti az ünnepi műsort, melynek keretein belül verset mond a gyerekekkel, levetíti a témanap során készített képeket, videókat.(A szülők előre írásban engedélyezték a felvételek készítését.)*  *Invitálja a meghívott vendégeket a gyermekek munkáiból készített kiállítás megtekintésére.*  *Lehetőség: A meghívottak között a nemezeléssel foglalkozó felnőtt néhány szóval értékeli, méltatja a gyerekek munkáit.* | *frontális munka* | *kiállítási tárgyak, meghívók* |  |

<https://pixabay.com/hu/feh%C3%A9r-fa-%C3%ADr%C3%B3asztal-winter-kar%C3%A1csony-1971083/>

***Kedves …………………………..!***

***Szeretettel várjuk***

***………………………………………………***

***……………………………………………...***

***………………………………………………***

***…………………………………………………..***

***……………………………………………………..***

***………………………………………………………..***

Forrás: <https://pixabay.com/hu/feh%C3%A9r-fa-%C3%ADr%C3%B3asztal-winter-kar%C3%A1csony-1971083/>